Formodentlig har Langebek, da [[Københavns brand 1728|Københavns brand]] i efteråret [[1728]] forstyrrede alle ting, for en tid måtte forlade København for andetsteds at søge sit livsophold ved undervisning. I alt fald fik han først [[1731]] [[Anden Eksamen]], men allerede [[1. april]] [[1732]] tog han [[teologisk attestats]]. Skønt han fremdeles med møje måtte erhverve sit underhold og skaffe sig midler til at købe [[bog|bøger]], der næsten var ham uundværligere end [[brød]], så kunne han nu mere frit hengive sig til studiet af fædrelandets historie og oldsager, der havde hele hans kærlighed. Under benyttelse af de få da tilgængelige hjælpemidler lagde han sig med flid efter det [[Norrønt|oldnordiske sprog]], vejledet af en [[island]]sk student. Senere erhvervede han også god færdighed i flere nyere sprog, som skolen ikke dengang gav vejledning i, særlig i [[engelsk (sprog)|engelsk]] og [[tysk (sprog)|tysk]] ligesom også i [[Angelsaksisk (sprog)|oldengelsk]] og andre sprog, der kunne tjene til fremme for hans historiske studier.
Sprogforskning Historie Lister_over_personer Videnskab Organisationer